2. ลักษณะการประกอบธุรกิจ

2.1 ความเป็นมา

บริษัท ปูนซีเมนต์นครหลวง จำกัด (มหาชน) เดิมชื่อ บริษัท ปูนซีเมนต์นครหลวง จำกัด
ได้จดทะเบียนจัดตั้งบริษัท เมื่อวันที่ 16 พฤษภาคม พ.ศ. 2512 ด้วยทุนจดทะเบียนเริ่มแรก 100
ล้านบาท
ได้รับอนุญาตจากกระทรวงการคลังให้เป็นบริษัทจดทะเบียนตามพระราชบัญญัติตลาดหลักทรัพย์แห่ง
ประเทศไทย เมื่อวันที่ 15 เมษายน พ.ศ. 2520 และจดทะเบียนแปรสภาพเป็นบริษัทมหาชน จำกัด
เมื่อวันที่ 5 พฤศจิกายน พ.ศ. 2536 ต่อมามีการเพิ่มทุนอีก 4 ครั้ง ครั้งสุดท้ายเมื่อ 15 มิถุนายน
พ.ศ. 2542 โดยเพิ่มทุนจดทะเบียนจาก 475 ล้านบาท เป็น 3,000
ล้านบาทและเปลี่ยนแปลงมูลค่าหุ้นสามัญจากมูลค่าที่ ตราไว้หุ้นละ 5 บาท เพิ่มเป็นหุ้นละ 10 บาท
ทุนจดทะเบียนในปัจจุบัน 3,000 ล้านบาท ได้นำออกจำหน่ายและเรียกชำระแล้ว 2,500 ล้านบาท

บริษัทฯ เริ่มดำเนินการผลิตปูนซีเมนต์ในปี พ.ศ. 2515 ที่โรงงาน 1 แห่ง มี 1 สายการผลิต
ในอำเภอแก่งคอย จังหวัดสระบุรี ด้วยกำลังการผลิต 0.6 ล้านตันต่อปี
หลังจากนั้นได้สร้างโรงงานเพิ่มขึ้นอีก 2 โรงงาน ในที่แห่งเดียวกันจนมีทั้งหมด 6
สายการผลิตในโรงงาน 3 แห่ง และมีกำลังการผลิตปูนเม็ดรวมที่ 12.3 ล้านตันต่อปี

การเปลี่ยนแปลง/พัฒนาการสำคัญของการประกอบธุรกิจ/บริหารงานในช่วง 5 ปี 

ในช่วง 5 ปี ที่ผ่านมา บริษัทฯ มีการขยายตัวเป็นอย่างมาก โดยบริษัทฯ มีการเพิ่มทุนถึง 2 ครั้ง คือในปี พ.ศ. 2540 และปี พ.ศ. 2542 ซึ่งในปี พ.ศ. 2542 มีการส่งออกปูนถึง 5.0 ล้านตัน เพิ่มสูงขึ้นจากปีก่อนถึงร้อยละ 62

อย่างไรก็ตาม หลังจากเกิดวิกฤติทางเศรษฐกิจ ในปี พ.ศ. 2540 เป็นต้นมา บริษัทฯ
ประสบกับภาวะ ขาดทุนจากอัตราแลกเปลี่ยนอย่างรุนแรง กำลังซื้อจากผู้บริโภคลดลงอย่างมาก
ส่งผลให้บริษัทฯ มีการชะลอตัวในด้านการผลิตและการขาย นอกจากนี้บริษัทฯ
ได้เจรจาปรับโครงสร้างหนี้กับเจ้าหนี้ต่าง ๆ ในการชำระคืน
เงินกู้ระยะยาวซึ่งสำเร็จลุล่วงในเดือนกรกฎาคม พ.ศ. 2542 พร้อมกันนี้ในเดือนพฤศจิกายน พ.ศ.
2542 บริษัทฯ ยังมีการออกจำหน่ายหุ้นกู้อายุ 3 ปีซึ่งครบกำหนดวันที่ 30 พฤศจิกายน พ.ศ. 2545
อัตราดอกเบี้ยร้อยละ 7.625 ต่อปี จำนวน 5 ล้านหุ้นมูลค่าที่ตราไว้หุ้นละ 1,000 บาท
เป็นจำนวนเงินรวม 5,000 ล้านบาท
และมีการจัดหาเงินทุนใหม่เพื่อชำระหนี้ที่ได้ผ่านขบวนการปรับโครงสร้างแล้วเสร็จในเดือนธันวาคม
พ.ศ. 2542 และสามารถชำระหนี้ทั้งหมดในเดือนสิงหาคม พ.ศ. 2543 และปัจจุบันบริษัทฯ
ได้ทำการไถ่ถอนหุ้นกู้ทั้งหมดเป็นที่เรียบร้อยในวันที่ 2 ธันวาคม พ.ศ. 2545

สำหรับการเปลี่ยนแปลงอำนาจในการควบคุมบริษัทฯ
จากการเปลี่ยนแปลงกลุ่มผู้ถือหุ้นใหญ่ที่ผ่านมาในช่วงเวลา 5 ปีที่ผ่านมา บริษัทฯ
ขอเรียนเพิ่มเติมดังนี้

ในปี พ.ศ. 2541 ได้เริ่มมีการเปลี่ยนแปลงกลุ่มผู้ถือหุ้นรายใหญ่ โดยบริษัท “โฮลเดอร์แบงก์”
ฟินองซิเอ กลาริส (ปัจจุบันเปลี่ยนชื่อเป็น บริษัทโฮลซิม)
ผู้ผลิตปูนซีเมนต์รายใหญ่ของโลกเข้าเป็นผู้ถือหุ้น และบริษัท ปูนซีเมนต์นครหลวง จำกัด (มหาชน)
เป็นสมาชิกของกลุ่มโฮลซิม

ปัจจุบันโฮลซิมเป็นผู้ถือหุ้นรายใหญ่ที่สุดรายหนึ่งของบริษัทฯ โดยมีสัดส่วนการถือครองหุ้น
เท่ากับสัดส่วนการถือครองหุ้นของกลุ่มรัตนรักษ์ซึ่งเป็นกลุ่มผู้ก่อตั้งบริษัทเริ่มแรก บริษัท
โฮลซิมได้เข้ามามี บทบาทในการบริหารงานของบริษัทฯ โดยเฉพาะในด้านการผลิต การบริหาร
การจัดการ การขาย การส่งออก และในด้านความมั่นคงทางการเงินของบริษัทฯ
รวมทั้งเสริมสร้างประสิทธิภาพการจัดการด้านต่างๆ ตลอดจนปรับเปลี่ยนทิศทางธุรกิจใหม่ กล่าวคือ
บริษัทฯ จะมุ่งเน้นธุรกิจหลัก ซึ่งคือ การผลิตและจัดจำหน่ายปูนซีมนต์และวัสดุผสมคอนกรีต

การบริหารงานร่วมกันระหว่างกลุ่มโฮลซิมและกลุ่มรัตนรักษ์ก่อให้เกิดประโยชน์สูงสุดแก่บริษัทฯ
ซึ่งสามารถสรุปโดยสังเขปได้ดังต่อไปนี้

-   การใช้ประโยชน์จากประสบการณ์ของกลุ่มรัตนรักษ์ ซึ่งเป็นกลุ่มผู้ก่อตั้งบริษัทฯ
    และได้บริหารงานบริษัทฯ มานานกว่า 30 ปี
    โดยเฉพาะด้านความรู้และความชำนาญงานด้านเครือข่ายธุรกิจของบริษัทฯ ภายในประเทศ

-   การเพิ่มช่องทางการขายและการจัดจำหน่ายปูนซีเมนต์ทั่วโลกผ่านเครือข่ายของกลุ่มโฮลซิม
    ได้ส่งผลให้บริษัทฯ สามารถดำเนินการผลิตได้เกือบ 100 เปอร์เซ็นต์
    ของกำลังการผลิตทั้งหมดของบริษัทฯ ตั้งแต่เดือนมิถุนายน พ.ศ. 2542 เป็นต้นมา

-   การถ่ายทอดและแนะนำการพัฒนากระบวนการและกรรมวิธีการผลิตตามมาตรฐานที่มีประสิทธิภาพสูงสุดของกลุ่มโฮลซิมให้แก่บริษัทฯ
    เพื่อนำไปพัฒนาแก้ไข ปรับปรุง และส่งเสริมการผลิตของบริษัทฯเพื่อให้เกิดประโยชน์สูงสุด
    และมีประสิทธิภาพสูงสุด โดยมีการปรับปรุงและตรวจสอบมาตรฐานอย่างต่อเนื่องเป็นระยะๆ
    โรงงานผลิตของบริษัทฯ ได้รับการจัดอันดับให้เป็นหนึ่งของโรงงานที่มีการใช้
    เชื้อเพลิงสำหรับเตาเผา
    ตลอดจนการใช้กำลังการผลิตอย่างมีประสิทธิภาพที่สุดตามมาตรฐานของกลุ่มโฮลซิม

-   การลดต้นทุนการจัดซื้ออุปกรณ์ชิ้นส่วน วัสดุ และวัตถุดิบ
    ซึ่งเกิดจากขนาดการจัดซื้อที่มีประสิทธิภาพและประหยัด โดยผ่านระบบการจัดซื้อของกลุ่มโฮลซิม

-   การถ่ายทอดความรู้ความสามารถและประสบการณ์ในการบริหารธุรกิจซีเมนต์ของกลุ่มโฮลซิมสู่
    คณะบริหารของบริษัทฯ
    โดยเฉพาะการถ่ายทอดประสบการณ์การบริหารธุรกิจซีเมนต์ของกลุ่มโฮลซิมในกลุ่มประเทศละตินอเมริกาหลังภาวะวิกฤตทางเศรษฐกิจ

-   การส่งพนักงานของบริษัทฯ เข้ารับการฝึกอบรมในโรงงานผลิตของกลุ่มโฮลซิมในประเทศต่างๆ
    ทั่วโลก ตามมาตรฐานของโฮลซิม

[]

3.  []โครงสร้างรายได้